b'\n_START_ARTICLE_\nVeliki mra\xc4\x8dnik\n_START_SECTION_\nOpis\n_START_PARAGRAPH_\nVeliki mra\xc4\x8dnik je popolnoma prilagojen na temo in je ena redkih vrst netopirjev, ki dnevno prebivali\xc5\xa1\xc4\x8de zapusti \xc5\xa1ele, ko se popolnoma zno\xc4\x8di. Ima dobro razvit sluh in nos, o\xc4\x8di pa so slabo razvite._NEWLINE_Prhuti velikega mra\xc4\x8dnika so tanj\xc5\xa1e od pti\xc4\x8djih, posledica tega pa je bolj\xc5\xa1a okretnost netopirja v zraku. Tanka opna prhuti se pogosto strga, a se hitro obnovi. Razpon prhuti pri odraslih \xc5\xbeivalih je med 41 in 46\xc2\xa0cm, dol\xc5\xbeina odraslega netopirja zna\xc5\xa1a med 8,4 in 10,4\xc2\xa0cm, rep je dolg med 5,5 in 6,6\xc2\xa0cm, dol\xc5\xbeina podlahti pa je med 6,2 in 6,8\xc2\xa0cm. Te\xc5\xbea odraslih \xc5\xbeivali je med 41 in 76 g. Obi\xc4\x8dajno leti na ve\xc4\x8djih vi\xc5\xa1inah, lovi pa bli\xc5\xbeje tlem. Barva ko\xc5\xbeuha na hrbtu je enakomerno rde\xc4\x8dkasto rjava do temno rjava.'